PRIME มอบถุงยังชีพ 300 ครัวเรือนพื้นที่ “จตุจัตร” สู้ภัยโควิด-19
PRIME มอบถุงยังชีพ 300 ครัวเรือนพื้นที่ “จตุจัตร” สู้ภัยโควิด-19
25 พ.ค. 2563

นายสมประสงค์ ปัญจะลักษณ์ ประธานกรรมการ บริษัท ไพร์ม โรด เพาเวอร์ จำกัด (มหาชน) หรือ PRIME เปิดเผยว่า เนื่องด้วยสถานการณ์ไวรัสโคโรน่า (COVID-19) ยังคงแพร่ระบาดอย่างต่อเนื่อง มีจำนวนประชาชนจำนวนมาก ที่ได้รับความเดือดร้อนจากวิกฤติการณ์นี้ ทางบริษัทฯ มีความตั้งใจที่จะเป็นส่วนหนึ่งในการร่วมฝ่าวิกฤตินี้ไปด้วยกัน จึงได้จัดกิจกรรมมอบถุงยังชีพ ซึ่งประกอบด้วยข้าวสาร อาหารแห้ง ปลากระป๋อง นมกล่อง ให้กับพี่น้องประชาชนในพื้นที่บริเวณใกล้เคียงบริษัทฯ ได้แก่ ชุมชนกรุงเทพพัฒนา และชุมชนอื่นๆ ที่อาศัยใกล้เคียงในพื้นที่เขตจตุจักร จำนวนกว่า 300 ครัวเรือน
สำหรับการจัดกิจกรรมในครั้งนี้ บริษัทฯได้คำนึงถึงสุขอนามัยและความปลอดภัยของผู้เข้าร่วมเป็นหลัก จึงได้ดำเนินการตามมาตรการ Social Distancing เพื่อความเป็นระเบียบเรียบร้อยในการแจกถุงยังชีพ โดยทางบริษัทฯ ได้ประสานกับหน่วยงานของภาครัฐที่เกี่ยวข้อง และได้มีเจ้าหน้าที่พัฒนาชุมชนลงพื้นที่ไปกับทางบริษัทฯ เพื่อช่วยอำนวยความสะดวกในการส่งมอบของให้แก่ชุมชนต่างๆ ด้วย
นอกจากนี้ ทางบริษัทฯ ยังคงดำเนินโครงการจัดทำถุงยังชีพเพื่อแจกจ่ายไปยังชุมชนอื่นๆ ที่อาศัยอยู่บริเวณรอบโรงไฟฟ้าแสงอาทิตย์ของบริษัทฯ ซึ่งตั้งอยู่ทั่วประเทศ ทั้งนี้ บริษัทฯ ยินดีเดินหน้าสนับสนุนทุกภาคส่วน เพื่อเป็นกำลังใจให้ทุกหน่วยงานสามารถฝ่าฟันวิกฤตการณ์ในครั้งนี้ไปด้วยกัน
 